**FIȘA MĂSURII**

**Denumirea măsurii – STIMULAREA COOPERARII SI INFIINŢĂRII FORMELOR ASOCIATIVE CODUL Măsurii – M4/ 2A ,3A,6B**

**Tipul măsurii: x □ INVESTIȚII**

 X**□** SERVICII

 **□** SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Această măsură urmărește stimularea cooperării intre diferiţi actori locali şi asocierii în rândul fermierilor in scopul realizării creșterii economice și dezvoltării teritoriului Moldo-Prut , a îmbunătățirii competitivităţii , durabilităţii şi eficienței activităţilor .

Sprijinul acordat prin această măsură va contribui la rezolvarea urmatoarelor nevoi rezultate din analiza SWOT: „ Încurajarea înfiinţării şi organizării unor forme inovative de cooperare , asociaţiilor si cooperativelor orientate spre noi practici ,procese ,tehnologii, completarea verigilor lipsă intre sectoare , diversificarea activitatilor agricole; „Stimularea participării la lanţul scurt , creşterii valorii adăugate a produselor şi orientarea catre piaţă”; „Dezvoltarea la nivel local şi teritorial a unor exemple de bună practică de dezvoltare durabilă , prin abordare intergată: sănătate, intergare socială, agricultură sprijinită de comunitate, educaţie cu privire la mediu, alimentaţie”;

Actiunile de cooperare vor atinge urmatoarele

- cooperarea pe orizontală și verticală intre actorii din lanţul de aprovizionare (lanţuri scurte) și pieţe locale.

**Obiectiv(e) de dezvoltare rurală** : 1 Favorizarea competitivității agriculturii **,** conf Reg. (UE) nr. 1305/2013, art. 4.

**Obiectiv specific al măsurii** : Stimularea cooperarii si infiinţării formelor asociative; obţinerea unei dezvoltări teritoriale echilibrate a economiilor si comunităţilor rurale,inclusiv crearea si menţinerea de locuri de muncă.

**Măsura contribuie la prioritatile prevăzute la art. 5, Reg. (UE) nr. 1305/2013** :

**P2 Creşterea viabilităţii exploataţiilor şi comptitivităţii tuturor tipurilor de agricultură in toate regiunile şi promovarea tehnologiilor agricole inovatoare şi a gestionării durabile a pădurilor;**

**P3 Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură ;**

**P6 Promovarea incluziunii sociale, a reducerii sărăciei şi dezvoltării de intreprinderi mici, precum şi crearea de locuri de muncă**

**Măsura corespunde obiectivelor** art. 35 din Reg. (UE) nr. 1305/2013

**Măsura contribuie la Domeniul de intervenție**:

2A Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole

3A Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale;

6B Încurajarea dezvoltării locale în zonele rurale;

**Măsura contribuie la obiectivele transversale** ale Reg. (UE) nr. 1305/2013: mediu şi inovare, în conformitate cu art. 5, Reg. (UE) nr. 1305/2013).

**Complementaritatea cu alte măsuri din SDL**: Măsura M4 este complementară cu măsura M2, in sensul că beneficiarii direcţi/indirecţi ai măsurii M4 vor putea fi beneficiari direcţi ai măsurii M2.

 **Sinergia cu alte măsuri din SDL:** Măsura M4 contribuie impreună cu măsura M1 şi M2 la prioritatea **P2 ,** prin **DI 2A,** la prioritatea **P3,** impreună cu **M2 , prin DI 3A,** iar la prioritatea **P6 ,** prin **DI 6B** impreună cu **M6 şi M7.**

**2. Valoarea adăugată a măsurii**

Valoarea adaugată a măsurii constă in faptul că aduce soluţii inovatoare la problemele existente in teritoriu, respectiv oferă posibilitatea creării legăturilor indispensabile intre fermierii care au aceleaşi interese pentru acţiuni comune, dar care incă nu ştiu cum să le abordeze , sau nu au sursele de finanţare şi cadrul organizatoric necesare pentru dezvoltarea acestor relaţii. Prin sprijinul acordat in cadrul acestei măsuri şi tipurile de costuri eligibile se facilitează identificarea partenerilor , identificarea punctelor şi a intereselor comune, modului in care pot fi stabilite şi implementate proiecte comune pe temele identificate ca fiind de interes pentru teritoriul Moldo-Prut. Valoarea adăugată a măsurii este dată şi de faptul că prin participarea la proiectele finanţate prin această măsură , fermierii pot identifica mai bine investiţiile pe care le pot realiza prin măsura M2 ( in cadrul măsuri M 2 fiind criteriu de selectie de participare la M4), atat cele individuale cat şi cele prin asociaţiile rezultate ca urmare a cooperării, pentru care nu s-a solicitat sprijin in cadrul măsuri M4. Implementarea acestei măsuri in corelaţie cu celelalte măsuri din SDL va avea un impact semnificativ şi va aduce plus-valoare activităţilor agricole derulate in teritoriu,prin imbunătăţirea procedurilor de lucru ale fermierilor si creşterea competitivităţii fermelor, creşterea valorii adăugate a produselor şi serviciilor şi depăşirea punctelor slabe in ceea ce priveşte constituirea formelor asociative.

**3. Trimiteri la alte acte legislative**

Regulament European nr.1305/2013, R (UE) 1303/2013, R (UE) 1407/2013

**4. Beneficiari direcți/indirecți (grup țintă)**

Beneficiari direcţi: parteneriate constituite din cooperarea intre diferiţi actori din sectorul agricol si lanţul alimentar, precum si alţi actori care contribute la realizarea obiectivelor si politicilor de dezvoltare rurală, constituite in baza unui Acord de cooperare .

Partenerii acordului de cooperare trebuie să fie cel putin un fermier sau un grup de producatori/o cooperativă din sector şi cel putin un partener din urmatoarele categorii: Microintreprinderi sau intreprinderi mici, organizatii neguvernamentale, consilii locale, unitati şcolare, sanitare si alimentatie publica.

Beneficiari indirecţi (grup ţinta):

Persoane fizice si juridice de pe raza pieţei locale, agenţi din domeniul turismului si alimentatiei publice.

**5. Tip de sprijin**

**Se va stabili în conformitate cu prevederile art. 67 al Reg. (UE) nr. 1303/2013.**

Rambursarea costurilor eligibile suportate și plătite efectiv

Plati in avans, cu conditia constituirii unei garantii bancare sau echivalente corespunzatoare procentului de 100% din valoarea avansului, in conformitate cu art. 45 (4) si art 63 ale Reg. (UE) nr. 1305/2013, numai in cazul componentelor de investiti

**6. Tipuri de acțiuni eligibile și neeligibile**

**Operațiuni/Acțiuni eligibile** :

Solicitantul va depune un plan care face referire la ti[ul de actiune eligibile, respectiv:

- cooperarea pe orizontală și verticală intre actorii din lanţul de aprovizionare (lanţuri scurte) și pieţe locale.

Cheltuieli eligibile

Pentru a fi eligibile,cheltuielile trebuiesc efectuate pe teritoriul GAL.

Cheltuielile prevăzute in proiect :

Studii/planuri , costuri generale ale proiectului

Costuri de funcţionare a cooperării – max 20% din valoarea totala eligibilă a proiectului , pentru proiectele care cuprind şi investiţii ce nu sunt finanţate prin măsura M2.

Costuri directe ale proiectelor specifice, corelate cu planul proiectului si care cuprinde: Cheltuieli de promovare;Cheltuieli de marketing legate de etichetare si ambalare produs, creare marcă inregistrată;Investiţii noi sau modernizrea de construcţii aferente activităţii de producţie, echipamente, utilaje necesare implementării proiectului, aşa cum rezultă din planul proiectului( investiţiile vor deservi toţi membrii acordului de cooperare intr-o formă stabilită de comun accord.) ;Aplicatii software adecvate activitatii din proiect;Onorarii ale personalului, partenerilor, colaboratorilor, aferente activităţilor proiectului.

Pentru proiectele care implementează planuri de afaceri a căror parteneri fac investiţii in cadrul măsurii M2, ajutorul poate fi sub forma unei sume care acoperă numai costurile de cooperare.

Poate fi acordat sprijin şi pentru proiecte care intră în sfera de aplicare a normelor privind ajutoarele de stat ( cuprind acţiuni, investiţii, operaţiuni legate de produsele care nu sunt legate de produsele prezente în Anexa I la TFUE ).

**7. Condiții de eligibilitate**

Acordul de cooperare va fi valabil o perioada egală cu perioada de acordare a finanţării (maxim 3 ani).

Pentru proiecte legate de pieţe locale, solicitantul va prezenta un plan de marketing adaptat la piaţa locală.

Partenerii care sunt fermieri îşi desfasoară activităţile agricole intr-una din unitătile administrativ –teritoriale din GAL, iar in cazul fermelor pomicole, acestea trebuie sa fie prezente in anexa STP.

Partenerii care sunt grupuri de producători sau cooperative işi desfasoara activitatea in teritoriul GAL, iar cele din domeniul pomiculturii îşi desfaşoară activitatea in UAT-uri din anexa STP.

**8. Criterii de selecție**

Principiul asocierii- parteneriatele care, la finalizarea proiectului se constituie sub forma unei forme asociative cu personalitate juridică, sau aderă la o formă de asociere deja constituită.

Principiul creşterii valorii adăugate a produselor şi serviciilor- parteneriatele care promovează tehnologii noi sau produse/practici ecologice şi tradiţionale.

Principiul numărului membrilor parteneriatului (mai mult de 5, intre 3-5 ).

Principiile de selecție vor fi detaliate in ghidul solicitantului și vor avea în vedere prevederile art. 49 al Regulamentului (UE) nr. 1305/2013, urmărind să asigure tratamentul egal al solicitanților, o mai buna utilizare a resurselor financiare și direcționarea acestora in conformitate cu prioritățile SDL .

**9. Sume (aplicabile) și rata sprijinului**

**In cazul proiectelor ce cuprind şi investiţii:**

**" Valoarea maxima nerambursabila va fi mentionata in cadrul apelului de selectie, in functie de suma ramasa disponibila pentru fiecare apel, in conformitate cu documentele de accesare".**

Costurile de funcţionare a cooperării nu vor depăşi 10% din valoarea maximă a sprijinului acordat pentru proiectele de investiţii implementate in cadrul acestei măsuri.

Valoarea maximă a sprijinului pentru proiecte ce include doar costuri de cooperare: 5000 Euro

Ponderea sprijinului nerambursabil pentru activitatea de cooperare este de 100% din cheltuielile eligibile.

In cazul investitiilor, ponderea sprijinului este de 90%.

Se vor aplica regulile de ajutor de stat,acolo unde este cazul.

**10. Indicatori de monitorizare**

Cheltuieli publice totale:60.000 Euro

Numarul de exploataţii agricole care primesc sprijin pentru participarea la sisteme de calitate,la pieţele locale si la circuitele de aprovizionare scurte, precum şi la grupuri/organizaţii de producători: 1

Locuri de munca nou create **indicatorul specific LEADER – crearea de locuri de muncă: 3**